PRÍLOHA



k dokumentu

SPRÁVA KOMISIE EURÓPSKEMU PARLAMENTU A RADE

o vykonávaní rámcovej smernice o vode (2000/60/ES) a smernice o povodniach (2007/60/ES)



Druhé plány manažmentu povodia

Prvé plány manažmentu povodňových rizík

Odporúčania Komisie k druhým plánom manažmentu povodia a prvým plánom manažmentu povodňových rizík

(Úplné zoznamy odporúčaní sú uvedené vo vnútroštátnych hodnoteniach pripojených k tomuto dokumentu)

Členský štát Odporúčania k príprave tretích plánov manažmentu povodia Odporúčania k príprave druhých plánov manažmentu povodňových rizík

Rakúsko (AT) Na základe zistení vyplývajúcich z druhých plánov manažmentu povodia sa Rakúsku predovšetkým odporúča: ·zabezpečiť včasné prijatie tretích plánov manažmentu povodia, ·zabezpečiť kontinuitu, účinnosť a primerané financovanie vykonávania opatrení potrebných na včasné splnenie cieľov rámcovej smernice o vode. Osobitnú pozornosť venovať opatreniam zameraným na zníženie značného množstva hydromorfologických tlakov, ·ukázať ambície a pragmatizmus v boji proti chemickému znečisteniu a posunúť sa od opatrení zameraných len na získavanie poznatkov, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje. Na základe zistení vyplývajúcich z prvých plánov manažmentu povodňových rizík sa Rakúsku predovšetkým odporúča: ·vypracovať merateľné ciele plánu manažmentu povodňových rizík a prepojiť s nimi navrhované opatrenia, aby bolo možné hodnotiť dosiahnutý pokrok, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), ·vypracovať podrobnejšiu metodiku hodnotenia celkovej nákladovej účinnosti navrhovaných opatrení a zároveň poskytovať viac informácií o nákladoch a relevantných zdrojoch financovania, ·zabezpečiť primerané krížové odkazy medzi plánmi manažmentu povodňových rizík, predbežnými hodnoteniami povodňových rizík/oblasťami s potenciálne významnými povodňovými rizikami a mapami povodňového ohrozenia a povodňových rizík a zároveň zabezpečiť, aby boli sústavne k dispozícii všetkým zainteresovaným stranám a verejnosti v dostupnom formáte vrátane digitálneho formátu.

Belgicko (BE) Na základe zistení vyplývajúcich z druhých plánov manažmentu povodia sa Belgicku predovšetkým odporúča: ·stanoviť jednoznačné finančné záväzky pre vykonávanie programov opatrení, ·doladiť stratégiu plnenia cieľov rámcovej smernice o vode a zvýšiť technickú uskutočniteľnosť ďalších plánov manažmentu povodia, a to v úzkej spolupráci s poľnohospodárskym spoločenstvom a s orgánmi poverenými vnútroštátnym vykonávaním spoločnej poľnohospodárskej politiky (SPP), ako aj zabezpečením väčšej synergie medzi cieľmi rámcovej smernice o vode a všetkými relevantnými politikami a nástrojmi (napríklad programom rozvoja vidieka, 1. pilierom SPP, smernicou o dusičnanoch atď.) vykonávanými na vnútroštátnej úrovni, ·ukázať ambície a pragmatizmus v boji proti chemickému znečisteniu vypracovaním prístupu viac orientovaného na konkrétnu látku v povrchových aj podzemných vodách so zameraním na prioritné látky a na znečisťujúce látky špecifické pre konkrétnu rieku a podzemnú vodu, ·v prípade potreby vykonať analýzu nákladov a prínosov navrhovaných opatrení na základe jasne vysvetlenej metodiky a vysvetliť, ako to viedlo k výberu týchto opatrení a určeniu ich prioritného usporiadania ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje. Na základe zistení vyplývajúcich z prvých plánov manažmentu povodňových rizík sa Belgicku predovšetkým odporúča: ·poskytnúť podrobnejší a na dostupných štúdiách založený opis očakávaných vplyvov zmeny klímy na výskyt povodní, ·poskytnúť prehľad nákladov na opatrenia a očakávaných zdrojov financovania, ·zapracovať analýzu nákladov a prínosov (napríklad určenie prioritného usporiadania vhodných opatrení) do plánov manažmentu povodňových rizík a poskytnúť jasný opis použitej metodiky, ·zabezpečiť koordináciu s vnútroštátnou stratégiou adaptácie na zmenu klímy.

Bulharsko (BG) Na základe zistení vyplývajúcich z druhých plánov manažmentu povodia sa Bulharsku predovšetkým odporúča: ·ďalej zlepšovať medzinárodnú spoluprácu vypracovaním harmonizovanejších prístupov k hodnoteniu stavu spoločných vodných útvarov a poskytovať lepšie koordinované hodnotenia a programy opatrení na zabezpečenie včasného plnenia cieľov rámcovej smernice o vode, ·zväčšiť vlastné kapacity monitorovania s cieľom znížiť závislosť od odborných posudkov pri hodnotení ekologického stavu/potenciálu vodných útvarov, ·založiť využívanie výnimiek podľa článku 4 ods. 7 na dôkladnom hodnotení všetkých krokov, ako sa to vyžaduje v rámcovej smernici o vode, a transparentne uviesť pre všetky správne územia povodia, aké je odôvodnenie uplatnenia výnimiek podľa článku 4 ods. 7 rámcovej smernice o vode, ·v súvislosti s požiadavkou prísnejšieho čistenia odpadových vôd v prípade vypúšťania v citlivých oblastiach zabezpečiť najmä vo veľkých mestách lepší súlad s článkom 5 smernice o čistení komunálnych odpadových vôd, ·poskytnúť komplexné hodnotenie nedostatkov v prípade záťaže difúznymi znečisťujúcimi látkami z poľnohospodárstva (živiny, agrochemikálie, sedimenty, organické látky) vo všetkých vodách v každom správnom území povodia a prepojiť toto hodnotenie priamo s navrhovanými opatreniami na zmierňovanie vplyvov [podľa článku 11 ods. 3 písm. h) rámcovej smernice o vode]. Tieto opatrenia by mali byť špecifikované, mali by mať jednoznačný právny základ a zahŕňať primerané režimy monitorovania a kontroly, ·zabezpečiť jasné rozlišovanie medzi nedostatkom vody a suchom v rámci politiky v oblasti vodného hospodárstva a prijatie plánu riadenia stavov sucha alebo plánu rozdeľovania a manažmentu vodných zdrojov. Na základe zistení vyplývajúcich z prvých plánov manažmentu povodňových rizík sa Bulharsku predovšetkým odporúča: ·zlepšiť vypracovanie cieľov a opatrení jednoznačným stanovením harmonogramu plnenia a vykonávania, ·poskytnúť podrobnejší opis očakávaných vplyvov zmeny klímy na výskyt povodní a zabezpečiť koordináciu s vnútroštátnou stratégiou adaptácie na zmenu klímy po jej prijatí, ·v prípade potreby vykonať analýzu nákladov a prínosov navrhovaných opatrení na základe jasne vysvetlenej metodiky a vysvetliť, ako to viedlo k výberu týchto opatrení a určeniu ich prioritného usporiadania.

Cyprus (CY) Na základe zistení vyplývajúcich z druhých plánov manažmentu povodia sa Cypru predovšetkým odporúča: ·zväčšiť svoju kapacitu na hodnotenie stavu všetkých kategórií vody (vrátane pobrežných vôd) s cieľom znížiť podiel stavu „neznámy“ a zabezpečiť lepšie hodnotenie, pokiaľ ide o prítomnosť akýchkoľvek prioritných látok, ·monitorovať svoje vodné útvary tak, aby bolo k dispozícii dostatočné časové rozlíšenie a územné pokrytie na klasifikáciu všetkých útvarov (prípadne v kombinácii s komplexnými metódami zoskupovania/extrapolácie), ·zintenzívniť využívanie merania (osobitne pre poľnohospodárstvo) na lepšie určovanie kvantitatívneho stavu vodných útvarov a znižovanie nadmerného odberu podzemných vôd, najmä v dôsledku neregulovaného samoodberu a povolení nedostatočne zosúladených s environmentálnymi požiadavkami. Na základe zistení vyplývajúcich z prvých plánov manažmentu povodňových rizík sa Cypru predovšetkým odporúča: ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), ·zaviesť východiskové a relevantné ukazovatele na hodnotenie pokroku dosiahnutého pri vykonávaní navrhnutých opatrení, ·systematicky posudzovať možnosti uplatňovania riešení inšpirovaných prírodou (vrátane opatrení na prirodzené zadržiavanie vody), kdekoľvek je to možné, ako alternatívy k úpravám brehov riek a korýt riek bagrovaním a „sivou infraštruktúrou“.

Česká republika (CZ) Na základe zistení vyplývajúcich z druhých plánov manažmentu povodia sa Českej republike predovšetkým odporúča: ·zabezpečiť lepšie monitorovanie, predovšetkým dostatočný počet vodných útvarov a primerané pokrytie všetkých relevantných prvkov kvality. Prevádzkové monitorovanie jazier by sa malo zlepšiť a lepšie prepojiť s analýzou tlakov a vplyvov. Monitorovať by sa mali hydromorfologické prvky kvality vo všetkých kategóriách vody, ·zvýšiť spoľahlivosť hodnotenia ekologického stavu/potenciálu, predovšetkým zlepšiť metódy hodnotenia hydromorfologických prvkov, a prepojiť fyzikálno-chemické hranice s relevantnými biologickými prvkami kvality v riekach, ·poskytnúť lepšie odôvodnenie využitia výnimiek podľa článku 4 ods. 4 a článku 4 ods. 5 a jednoznačne ich navzájom rozlišovať. Je to osobitne dôležité, keďže sa predpokladá, že značný počet vodných útvarov splní ciele rámcovej smernice o vode až po roku 2027, a výnimky sa uplatňujú veľmi často, ·vyčísliť zníženie záťaže znečisťujúcimi látkami potrebné na dosiahne cieľov rámcovej smernice o vode, vyčísliť vplyv zmierňujúcich opatrení, ktoré sa týkajú zdrojov znečistenia vody v poľnohospodárstve, na celé povodie a vyčísliť rozsah, v akom opatrenia už prijaté podľa smernice o dusičnanoch a smernice o čistení komunálnych odpadových vôd prispievajú k úplnému splneniu cieľov, a určiť, aké dodatočné opatrenia je potrebné prijať na splnenie týchto cieľov, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje. Na základe zistení vyplývajúcich z prvých plánov manažmentu povodňových rizík sa Českej republike predovšetkým odporúča: ·vypracovať merateľné ciele plánu manažmentu povodňových rizík a prepojiť s nimi navrhované opatrenia, aby bolo možné hodnotiť dosiahnutý pokrok, ·poskytnúť odhad nákladov na každé opatrenie a celkový rozpočet na všetky opatrenia s uvedením, či zahŕňa investičné aj prevádzkové náklady, ·opísať metódu určovania prioritného usporiadania opatrení a poskytnúť jasné informácie o metódach používaných na hodnotenie nákladov a prínosov opatrení, ·zabezpečiť koordináciu s vnútroštátnou stratégiou adaptácie na zmenu klímy.

Nemecko (DE) Na základe zistení vyplývajúcich z druhých plánov manažmentu povodia sa Nemecku predovšetkým odporúča: ·pre každé správne územie povodia zlepšiť trend monitorovania všetkých relevantných látok tak, aby bolo k dispozícii dostatočné časové rozlíšenie a územné pokrytie, ·lepšie odôvodniť uplatňovanie výnimiek podľa článku 4 ods. 4 a článku 4 ods. 5, predovšetkým pokiaľ ide o odôvodnenie neprimeraných nákladov, ·dokončiť komplexné hodnotenie nedostatkov v prípade záťaže difúznymi znečisťujúcimi látkami z poľnohospodárstva vo všetkých vodách v každom správnom území povodia a prepojiť toto hodnotenie priamo s navrhovanými opatreniami na zmierňovanie vplyvov. Potrebné sú dodatočné opatrenia na predchádzanie znečisteniu, ktoré spôsobujú dusičnany z poľnohospodárstva, ·zvážiť vypracovanie plánov riadenia stavov sucha pre oblasti so zvýšeným rizikom sucha. Na základe zistení vyplývajúcich z prvých plánov manažmentu povodňových rizík sa Nemecku predovšetkým odporúča: ·vypracovať merateľné ciele (časový rámec, ukazovatele) a vymedziť jasné kritériá pre značne nepriaznivé vplyvy povodní, ·v plánoch podrobnejšie vymedziť opatrenia vrátane miery, akou prispejú k plneniu cieľov, a spôsobu ich financovania, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), ·zabezpečiť koordináciu s vnútroštátnou stratégiou adaptácie na zmenu klímy.

Dánsko (DK) Na základe zistení vyplývajúcich z druhých plánov manažmentu povodia sa Dánsku predovšetkým odporúča: ·vyjasniť rozdeľovanie značných tlakov medzi rôzne odvetvia, aby bolo možné určiť vhodné opatrenia na zmierňovanie vplyvov, ·zlepšiť monitorovanie povrchových vôd sledovaním všetkých relevantných biologických, fyzikálno-chemických a hydromorfologických prvkov kvality vo všetkých kategóriách vody a zvýšiť podiel vodných útvarov, na ktoré sa vzťahuje monitorovanie znečisťujúcich látok špecifických pre konkrétne povodie, ·dokončiť prípravu metód hodnotenia všetkých biologických prvkov kvality vo všetkých kategóriách vody vrátane metód, ktoré sú citlivé na živiny v riekach a zahŕňajú hydromorfologické prvky kvality v klasifikácii ekologického stavu. Na základe zistení vyplývajúcich z prvých plánov manažmentu povodňových rizík sa Dánsku predovšetkým odporúča: ·poskytnúť ďalšie a ucelenejšie informácie o postupe prípravy plánov manažmentu povodňových rizík vrátane informácií, ako boli pri ich príprave využité predbežné hodnotenia povodňových rizík a mapy povodňového ohrozenia a povodňových rizík; zabezpečiť koordináciu s vnútroštátnou stratégiou adaptácie na zmenu klímy, ·zvážiť jednotnejší prístup k rôznym plánom manažmentu povodňových rizík, keďže v súčasnosti majú pomerne odlišný charakter (z hľadiska stratégie a miery podrobností). Je preto potrebné zvážiť rozsiahlejšiu výmenu informácií medzi rôznymi orgánmi, ·poskytnúť viac informácií o nákladoch a zdrojoch financovania opatrení a vykonávať analýzu nákladov a prínosov vždy, keď je to možné; poskytnúť viac informácií o určovaní prioritného usporiadania opatrení vrátane použitých kritérií; vo všetkých plánoch manažmentu povodňových rizík uviesť informácie o mechanizmoch, ktoré sa majú používať na monitorovanie vykonávania ich opatrení.

Estónsko (EE) Na základe zistení vyplývajúcich z druhých plánov manažmentu povodia sa Estónsku predovšetkým odporúča: ·zabezpečiť, aby referenčné podmienky boli vytvorené pre všetky relevantné prvky kvality a pre všetky povrchové vody, ·dokončiť zoznamy emisií, vypúšťania a únikov chemických látok, ·zintenzívniť úsilie o zhodnotenie stavu všetkých vodných útvarov, aby sa zvýšila dôveryhodnosť hodnotenia stavu a znížil sa podiel stavu „neznámy“. Monitorovanie by malo poskytnúť dostatočné časové rozlíšenie a územné pokrytie (a to aj v živých organizmoch), ·lepšie odôvodniť uplatňovanie výnimiek vypracovaním a používaním jednoznačných kritérií na uplatňovanie článku 4 ods. 4 a jasným odlíšením týchto kritérií od kritérií a odôvodnení používaných podľa článku 4 ods. 5. Na základe zistení vyplývajúcich z prvých plánov manažmentu povodňových rizík sa Estónsku predovšetkým odporúča: ·vypracovať konkrétne a merateľné ciele plánu manažmentu povodňových rizík a opísať postup stanovenia cieľov, ·poskytnúť podrobnejšie informácie o tom, aké budú náklady na vykonávanie opatrení v každej správnej jednotke, a o ich harmonograme; uviesť všetky ukazovatele dosiahnutého pokroku; v plánoch manažmentu povodňových rizík opísať metodiku použitú na analýzu nákladov a prínosov a uviesť výsledky.

Grécko (EL) Plány manažmentu povodia neboli predložené včas, a preto neboli zahrnuté do hodnotenia Komisie. Plány manažmentu povodňových rizík neboli predložené včas, a preto neboli zahrnuté do hodnotenia Komisie.

Španielsko (ES) Na základe zistení vyplývajúcich z druhých plánov manažmentu povodia sa Španielsku predovšetkým odporúča: ·zabezpečiť, aby boli nasledujúce plány manažmentu povodia prijaté včas, pričom sa dodržia požiadavky týkajúce sa verejných konzultácií; ·viac využívať prietokomery, aby sa merali a registrovali všetky odbery a aby sa povolenia prispôsobovali dostupným zdrojom, a zabezpečiť, že používatelia budú orgánom povodia pravidelne podávať správu o skutočne odobratých objemoch, predovšetkým v tých správnych územiach povodia, kde dochádza k výrazným tlakom na odber, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje, ·zabezpečiť, aby kvantitatívne a kvalitatívne potreby chránených biotopov a druhov boli špecifikované a premietnuté do konkrétnych cieľov pre každé chránené územie, a určiť aj relevantné monitorovanie a opatrenia, ·zabezpečiť, aby boli prijaté nové plány riadenia stavov sucha. Na základe zistení vyplývajúcich z prvých plánov manažmentu povodňových rizík sa Španielsku predovšetkým odporúča: ·bezodkladne prijať plány manažmentu povodňových rizík pre Kanárske ostrovy a zabezpečiť, aby boli nasledujúce plány manažmentu povodňových rizík prijaté včas; ·lepšie vysvetliť a zdokumentovať postup určovania priority cieľov, napríklad vysvetliť, ktoré inštitúcie a zainteresované strany sa na tom podieľali a aké dôvody boli uvedené pri rozhodovaní o vysokých alebo nízkych prioritách pre rôzne ciele; vypracovať merateľné ciele a ukazovatele vplyvu opatrení, čo pomôže postupu hodnotenia dosiahnutého pokroku, ·predstaviť metodiku hodnotenia opatrení z hľadiska nákladov a prínosov, ako aj uplatnenie tejto analýzy a jej výsledky, ·brať do úvahy zmenu klímy vrátane systematického zohľadňovania vnútroštátnej stratégie adaptácie na zmenu klímy.

Fínsko (FI) Na základe zistení vyplývajúcich z druhých plánov manažmentu povodia sa Fínsku predovšetkým odporúča: ·zabezpečiť lepšie monitorovanie povrchových vôd tak, aby sa vo všetkých vodných útvaroch sledovali všetky relevantné prvky kvality vrátane hydromorfologických prvkov kvality a znečisťujúcich látok špecifických pre konkrétne povodie v pobrežných vodách, ·pre každé správne územie povodia zlepšiť trend monitorovania všetkých relevantných látok tak, aby bolo k dispozícii dostatočné časové rozlíšenie a územné pokrytie, ·zabezpečiť dôkladné hodnotenie navrhovaných nových úprav v súlade s požiadavkami rámcovej smernice o vode, vzhľadom na predpoklad, že zhoršenie stavu z veľmi dobrého na dobrý nemusí aktivovať hodnotenie podľa článku 4 ods. 7, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje, ·v prípade potreby opätovne zvážiť prípravu plánov riadenia stavov sucha na základe bežného výskytu období sucha ako jedného z účinkov zmeny klímy na miestnej úrovni alebo na úrovni čiastkového povodia. Na základe zistení vyplývajúcich z prvých plánov manažmentu povodňových rizík sa Fínsku predovšetkým odporúča: ·stanoviť jasný časový rámec plnenia cieľov v plánoch manažmentu povodňových rizík, ·vytvoriť silnejšie prepojenie medzi cieľmi a opatreniami a jasne uviesť, či sú plánované opatrenia dostatočné na splnenie cieľov, ·zabezpečiť koordináciu s vnútroštátnou stratégiou adaptácie na zmenu klímy.

Francúzsko (FR) Na základe zistení vyplývajúcich z druhých plánov manažmentu povodia sa Francúzsku predovšetkým odporúča: ·lepšie odôvodniť uplatňovanie výnimiek podľa článku 4 ods. 4 a článku 4 ods. 5 a preskúmať a aktualizovať odôvodnenia s cieľom zabezpečiť, aby sa všetky možné opatrenia vykonávali, ·zlepšiť boj proti znečisteniu živinami a hodnotiť a oznamovať očakávaný účinok opatrení, ·zintenzívniť úsilie o uplatňovanie a oznamovanie hydromorfologických opatrení pre všetky vodné útvary vystavené hydromorfologickým tlakom a pre všetky správne územia povodia, aby sa splnili aj medzinárodné záväzky na odstraňovanie prekážok v priechodnosti riek, ·zvážiť vypracovanie plánov riadenia stavov sucha pre oblasti so zvýšeným rizikom sucha. Na základe zistení vyplývajúcich z prvých plánov manažmentu povodňových rizík sa Francúzsku predovšetkým odporúča: ·poskytnúť podrobnejšie informácie o krokoch predchádzajúcich plánom manažmentu povodňových rizík vrátane súhrnných máp a textov týkajúcich sa oblastí s potenciálne významnými povodňovými rizikami, ako aj odkazov, kde sú dostupné; zabezpečiť koordináciu s vnútroštátnou stratégiou adaptácie na zmenu klímy, ·vypracovať ciele s konkrétnymi a merateľnými prvkami v rozsahu, v akom je to len možné, a zachovať jasné prepojenie medzi cieľmi vyššej a nižšej úrovne a medzi opatreniami a cieľmi, ·v plánoch manažmentu povodňových rizík poskytnúť viac informácií vrátane nákladov a zdrojov financovania, podrobných údajov o polohe a informácií o pokroku v oblasti určovania priority a monitorovania.

Chorvátsko (HR) Na základe zistení vyplývajúcich z druhých plánov manažmentu povodia sa Chorvátsku predovšetkým odporúča: ·zintenzívniť prácu na identifikácii tlakov, predovšetkým v brakických a pobrežných vodách, ·vypracovať vhodnú metodiku určovania výrazne zmenených vodných útvarov. Určovanie výrazne zmenených vodných útvarov by malo spĺňať všetky požiadavky článku 4 ods. 3 a je potrebné zaviesť metodiku vymedzenia ekologického potenciálu, ·poskytnúť všetky relevantné informácie o úrovni súladu a o načasovaní dosiahnutia súladu aglomerácií podľa smernice 91/271/EHS; zabezpečiť aj súlad s článkom 5 smernice o čistení komunálnych odpadových vôd pre prísnejšie čistenie, predovšetkým vo veľkých mestách, ·pre splnenie cieľov rámcovej smernice o vode zvážiť dodatočné opatrenia týkajúce sa znečistenia z bodových zdrojov nad rámec požiadaviek uvedených v smernici o čistení komunálnych odpadových vôd a smernici o priemyselných emisiách a dokončiť identifikáciu kľúčových typov opatrení pre difúzne zdroje, ·zabezpečiť, aby fungovala regulácia odberov vody a zhromažďovanie a oznamovanie informácií o spôsoboch použitia a spotrebe vody a o príslušných trendoch; zvážiť využívanie opatrení týkajúcich sa prirodzeného zadržiavania vody na zmierňovanie rizika, ktoré pre kvalitu vody predstavujú znečisťujúce látky v poľnohospodárstve; zvážiť prijatie plánu (plánov) riadenia stavov sucha a pokračovať v revízii existujúcich regulácií, aby sa zabezpečilo, že poľnohospodárska činnosť nespôsobuje hydromorfologický tlak, a podľa potreby aktualizovať reguláciu. Na základe zistení vyplývajúcich z prvých plánov manažmentu povodňových rizík sa Chorvátsku predovšetkým odporúča: ·predložiť konkrétne a merateľné ciele povodňového manažmentu a jednoznačne prepojiť opatrenia s cieľmi; určiť základné údaje, oproti ktorým sa môže monitorovať dosiahnutý pokrok, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), ·poskytnúť podrobnejšie údaje o prístupe k verejným konzultáciám a k aktívnemu zapájaniu zainteresovaných strán.

Maďarsko (HU) Na základe zistení vyplývajúcich z druhých plánov manažmentu povodia sa Maďarsku predovšetkým odporúča: ·zintenzívniť úsilie o zhodnotenie stavu všetkých vodných útvarov, aby sa zvýšila dôveryhodnosť hodnotenia stavu a znížil sa podiel stavu „neznámy“. Monitorovanie by malo poskytnúť dostatočné časové rozlíšenie a územné pokrytie, ·pri hodnotení stavu by sa mali brať do úvahy všetky prioritné látky v príslušnej matrici. Ak sa použijú rôzne matrice, je potrebné poskytnúť vysvetlenie, ·riešiť neistotu v určovaní výrazne zmenených alebo umelých vodných útvarov prostredníctvom lepšieho monitorovania, zvýšenia kvality údajov o hydromorfologických tlakoch a lepšieho chápania účinkov na biologické prvky kvality; zabezpečiť, aby určovanie výrazne zmenených vodných útvarov spĺňalo požiadavky stanovené v článku 4 ods. 3, ·zabezpečiť, aby odbery podliehali účinnému systému povolení, merania a regulácií, ·zabezpečiť jednoznačné rozlišovanie medzi nedostatkom vody a suchom v rámci politiky v oblasti vodného hospodárstva a prijatie plánu riadenia stavov sucha. Na základe zistení vyplývajúcich z prvých plánov manažmentu povodňových rizík sa Maďarsku predovšetkým odporúča: ·vypracovať ciele, ktoré sú konkrétnejšie z hľadiska kvantitatívnych cieľov, polohy a časových rámcov ich plnenia, ·objasniť viaceré opatrenia, vzťah medzi opatreniami plánu manažmentu povodňových rizík a ďalšími opatreniami, ktoré sú označované ako predbežné, a určovanie ich prioritného usporiadania, ·do nasledujúceho plánu manažmentu povodňových rizík zahrnúť odhad nákladov, ·zabezpečiť koordináciu s vnútroštátnou stratégiou adaptácie na zmenu klímy.

Írsko (IE) Plány manažmentu povodia neboli predložené včas, a preto neboli zahrnuté do hodnotenia Komisie. Plány manažmentu povodňových rizík neboli predložené včas, a preto neboli zahrnuté do hodnotenia Komisie.

Taliansko (IT) Na základe zistení vyplývajúcich z druhých plánov manažmentu povodia sa Taliansku predovšetkým odporúča: ·harmonizovať rozdielne regionálne prístupy, predovšetkým pokiaľ ide o určenie výraznosti tlakov, ·poskytnúť zmysluplné informácie o rozsahu a načasovaní opatrení v rámci programu opatrení tak, aby bolo zrejmé, ako je možné dané ciele dosiahnuť. V plánoch manažmentu povodia by malo byť uvedené systematické určovanie prioritného usporiadania opatrení, ·zabezpečiť, aby v treťom pláne manažmentu povodia boli informácie o zdrojoch financovania programu opatrení opísané prehľadnejšie, ·posilniť meranie všetkých odberov a preskúmať systémy povoľovania odberov, zabezpečiť prijatie opatrení na riešenie ilegálnych odberov, predovšetkým v správnych územiach povodia, ktoré majú relevantné problémy s nedostatkom vody, ·bojovať proti vypúšťaniu komunálnych odpadových vôd a zabezpečiť, aby plánované opatrenia boli dostatočné na splnenie cieľov rámcovej smernice o vode (ako aj smernice o čistení komunálnych odpadových vôd) vo všetkých správnych územiach povodia, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje, ·zabezpečiť, aby bol plán riadenia stavov sucha prijatý aj v správnom území povodia na Sicílii. Na základe zistení vyplývajúcich z prvých plánov manažmentu povodňových rizík sa Taliansku predovšetkým odporúča: ·vypracovať konkrétne a merateľné ciele plánu manažmentu povodňových rizík a vytvoriť prepojenie medzi cieľmi a opatreniami, ·v pláne manažmentu povodňových rizík dôsledne vysvetliť, ako sa bude vykonávať monitorovanie meraní, a poskytnúť viac podrobných informácií o spôsobe financovania opatrení, · podľa možnosti rozšíriť využívanie analýzy nákladov a prínosov pri výbere opatrení a určovaní ich prioritného usporiadania, ·zabezpečiť koordináciu s vnútroštátnou stratégiou adaptácie na zmenu klímy.

Litva (LT) Plány manažmentu povodia neboli predložené včas, a preto neboli zahrnuté do hodnotenia Komisie. Na základe zistení vyplývajúcich z prvých plánov manažmentu povodňových rizík sa Litve predovšetkým odporúča: ·vyjasniť právne postavenie plánu manažmentu povodňových rizík; zabezpečiť primerané odkazy medzi plánmi manažmentu povodňových rizík, predbežnými hodnoteniami povodňových rizík/oblasťami s potenciálne významnými povodňovými rizikami a mapami povodňového ohrozenia a povodňových rizík a zároveň zabezpečiť, aby boli sústavne k dispozícii všetkým zainteresovaným stranám a verejnosti v dostupnom formáte, ·jednoznačne prepojiť navrhované opatrenia s cieľmi, aby bolo možné hodnotiť dosiahnutý pokrok, ·vymedziť priestor na otázky zmeny klímy v plánoch manažmentu povodňových rizík a koordinovať ich s vnútroštátnou stratégiou adaptácie na zmenu klímy.

Luxembursko (LU) Na základe zistení vyplývajúcich z druhých plánov manažmentu povodia sa Luxembursku predovšetkým odporúča: ·zlepšiť určovanie potrieb výrazne zmenených vodných útvarov vypracovaním a používaním jednoznačných kritérií na transparentné zisťovanie značne nepriaznivých vplyvov; uplatniť podrobnejšiu metodiku na vymedzenie ekologického potenciálu, ·zabezpečiť dôkladné hodnotenie možných nových úprav v súlade s požiadavkami rámcovej smernice o vode, ·preskúmať a vypracovať stratégiu plnenia cieľov rámcovej smernice o vode a zvýšiť technickú uskutočniteľnosť ďalších plánov manažmentu povodia, a to v spolupráci s poľnohospodárskym spoločenstvom a s orgánmi poverenými vnútroštátnym vykonávaním spoločnej poľnohospodárskej politiky (SPP), aby sa zabezpečili všetky relevantné politiky a nástroje (napríklad program rozvoja vidieka, 1. pilier SPP, smernica o dusičnanoch atď.), ktoré výrazne prispievajú k plánom manažmentu povodia. Na základe zistení vyplývajúcich z prvých plánov manažmentu povodňových rizík sa Luxembursku predovšetkým odporúča: ·vypracovať konkrétne a merateľné ciele, ktoré by umožnili určenie jednoznačných cieľov a meranie dosiahnutých výsledkov, v rozsahu, v akom je to len možné; prepojiť ciele s opatreniami, ·zahrnúť odhady nákladov meraní a zdroje financovania do plánov manažmentu povodňových rizík, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), a zabezpečiť koordináciu s vnútroštátnou stratégiou adaptácie na zmenu klímy, ·v pláne manažmentu povodňových rizík uviesť jednoznačnejší harmonogram jeho plnenia.

Lotyšsko (LV) Na základe zistení vyplývajúcich z druhých plánov manažmentu povodia sa Lotyšsku predovšetkým odporúča: ·uviesť zdroje financovania na uľahčenie plnenia cieľov rámcovej smernice o vode, ·dokončiť prípravu metód hodnotenia všetkých biologických prvkov kvality. Je potrebné vypracovať metódy hodnotenia hydromorfologických prvkov kvality v brakických a pobrežných vodách, ·zabezpečiť dôkladné hodnotenie možných nových úprav pre prípadné ďalšie uplatňovanie článku 4 ods. 7, ·zabezpečiť primeranú koordináciu plánov manažmentu povodia so smernicou o povodniach a s plánmi manažmentu povodňových rizík. Na základe zistení vyplývajúcich z prvých plánov manažmentu povodňových rizík sa Lotyšsku predovšetkým odporúča: ·vypracovať merateľné ciele plánu manažmentu povodňových rizík v rozsahu, v akom je to len možné, a prepojiť s nimi navrhované opatrenia, aby bolo možné hodnotiť dosiahnutý pokrok, ·špecifikovať zdroje financovania opatrení, ·predstaviť a uplatňovať metodiku hodnotenia opatrení z hľadiska nákladov a prínosov v prípade potreby a poskytnúť výsledky z nej vyplývajúce, ·vysvetliť v druhom cykle, ako sa zohľadňovali vplyvy zmeny klímy, a zabezpečiť koordináciu s vnútroštátnou stratégiou adaptácie na zmenu klímy po jej prijatí.

Malta (MT) Na základe zistení vyplývajúcich z druhých plánov manažmentu povodia sa Malte predovšetkým odporúča: ·zabezpečiť rozdeľovanie tlakov medzi zdroje, aby bolo možné určiť vhodné opatrenia, ·pokračovať v práci na dokončení systémov monitorovania kvantitatívneho stavu podzemných vôd, ·zabezpečiť, aby možné nové úpravy boli v súlade s požiadavkami rámcovej smernice o vode, ·lepšie riešiť problém nedostatku vody a jej nadmerného odberu, ·zabezpečiť riadne vykonávanie článku 9 o úhrade nákladov vrátane výpočtu a internalizácie nákladov na ochranu životného prostredia a na zdroje. Na základe zistení vyplývajúcich z prvých plánov manažmentu povodňových rizík sa Malte predovšetkým odporúča: ·vypracovať merateľné ciele plánu manažmentu povodňových rizík v rozsahu, v akom je to len možné, a explicitne s nimi prepojiť navrhované opatrenia, aby bolo možné hodnotiť dosiahnutý pokrok, vrátane mechanizmov a ukazovateľov na monitorovanie ich vykonávania, ·poskytnúť informácie o odhadovaných nákladoch na všetky opatrenia na zmierňovanie povodňových rizík, o určení ich prioritného usporiadania a o metódach určenia priorít.

Holandsko (NL) Na základe zistení vyplývajúcich z druhých plánov manažmentu povodia sa Holandsku predovšetkým odporúča: ·dokončiť hodnotenie účinnosti existujúcich opatrení v poľnohospodárstve a určiť, ktoré dodatočné opatrenia sú potrebné na dosiahne cieľov rámcovej smernice o vode, ·zabezpečiť, aby pre prípady chemického znečistenia z iných než poľnohospodárskych zdrojov boli programy opatrení založené na spoľahlivom hodnotení tlakov. Na základe zistení vyplývajúcich z prvých plánov manažmentu povodňových rizík sa Holandsku predovšetkým odporúča: ·vymedziť ciele čo najkonkrétnejšie a najviac merateľne a vysvetliť postup; v plánoch manažmentu povodňových rizík opísať prepojenia s inými bývalými a aktuálnymi holandskými povodňovými programami a právnymi predpismi, ·v plánoch manažmentu povodňových rizík poskytnúť informácie o odhadovaných nákladoch na opatrenia a uviesť, či sa používajú základné údaje na monitorovanie dosiahnutého pokroku, alebo tieto základné údaje vypracovať, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), a zabezpečiť koordináciu s vnútroštátnou stratégiou adaptácie na zmenu klímy, ·poskytnúť jasné informácie o organizovaní zapojenia verejnosti a o aktívnom zapájaní zainteresovaných strán.

Poľsko (PL) Na základe zistení vyplývajúcich z druhých plánov manažmentu povodia sa Poľsku predovšetkým odporúča: ·posilniť monitorovanie povrchových vôd tak, aby sa sledovali všetky relevantné prvky kvality vo všetkých kategóriách vody, ·poskytnúť úplné hodnotenie ekologického stavu pre všetky kategórie vody vrátane hodnotenia všetkých relevantných prvkov kvality, ·zvýšiť úsilie o vypracovanie ucelenej metodiky na určovanie výrazne zmenených vodných útvarov pre všetky relevantné kategórie vody, ·zabezpečiť, aby využívanie výnimiek podľa článku 4 ods. 7 bolo založené na dôkladnom hodnotení všetkých krokov, ako sa to vyžaduje v rámcovej smernici o vode, ·odvodiť a uplatňovať ekologické toky. Na základe zistení vyplývajúcich z prvých plánov manažmentu povodňových rizík sa Poľsku predovšetkým odporúča: ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), ·posúdiť závery ukončeného mapovania povodňového ohrozenia a povodňových rizík z prvého cyklu pre kroky druhého cyklu predbežného hodnotenia povodňových rizík, máp povodňového ohrozenia a povodňových rizík a plánov manažmentu povodňových rizík, ·v druhom cykle vysvetliť, ako zohľadňujú vplyvy zmeny klímy.

Portugalsko (PT) Na základe zistení vyplývajúcich z druhých plánov manažmentu povodia sa Portugalsku predovšetkým odporúča: ·zlepšiť monitorovanie povrchových vôd sledovaním všetkých relevantných prvkov kvality vo všetkých kategóriách vody; do prevádzkového monitorovania zahrnúť všetky vodné útvary, ktoré sú vystavené výrazným tlakom, vrátane útvarov v pobrežných vodách, ·ďalej posilniť odôvodnenie využitia článku 4 ods. 7 zabezpečením, aby sa každý projekt hodnotil na úrovni vodného útvaru, popri hodnoteniach na strategickej úrovni, ·pokračovať v aktualizácii licencií a povolení na všetky odbery a regulácie toku, ·zabezpečiť, aby ostrovné správne územia povodia poskytovali viac informácií o tlakoch prioritných látok a (potenciálnych) znečisťujúcich látok špecifických pre konkrétne povodie, aby bolo možné určiť vhodné opatrenia, ·zabezpečiť, aby konkrétne ciele pre chránené oblasti mäkkýšov, kôrovcov a ostnatokožcov vrátane usmerňujúcich hodnôt pre mikrobiologické normy boli v súlade so zrušenou smernicou o vodách mäkkýšov. Na základe zistení vyplývajúcich z prvých plánov manažmentu povodňových rizík sa Portugalsku predovšetkým odporúča: ·vypracovať merateľné ciele plánu manažmentu povodňových rizík v rozsahu, v akom je to len možné, a prepojiť opatrenia s cieľmi, ·zabezpečiť primerané odkazy medzi plánmi manažmentu povodňových rizík, oblasťami s potenciálne významnými povodňovými rizikami a mapami povodňového ohrozenia a povodňových rizík a zároveň zabezpečiť, aby boli sústavne k dispozícii všetkým zainteresovaným stranám a verejnosti v dostupnom formáte vrátane digitálneho formátu, ·konkrétnejšie uviesť zdroje financovania opatrení; v prípade potreby vyberať opatrenia a určovať ich prioritu s ohľadom na náklady a prínosy.

Rumunsko (RO) Na základe zistení vyplývajúcich z druhých plánov manažmentu povodia sa Rumunsku predovšetkým odporúča: ·ďalej pracovať na rozdeľovaní tlakov medzi rôzne odvetvia, ·posilniť monitorovanie povrchových vôd tak, aby sa sledovali všetky relevantné prvky kvality vo všetkých kategóriách vody vrátane prvkov hydromorfologickej kvality, a zlepšiť kvantitatívne a chemické monitorovanie podzemných vôd, ·využívanie výnimiek podľa článku 4 ods. 7 založiť na dôkladnom hodnotení všetkých krokov, ako sa to vyžaduje v rámcovej smernici o vode, ·v súvislosti s požiadavkou prísnejšieho čistenia odpadových vôd v prípade vypúšťania v citlivých oblastiach zlepšiť plnenie požiadaviek stanovených v smernici o čistení komunálnych odpadových vôd a zabezpečiť investície, ktoré umožnia primerané čistenie odpadových vôd z veľkých miest. Na základe zistení vyplývajúcich z prvých plánov manažmentu povodňových rizík sa Rumunsku predovšetkým odporúča: ·vytvoriť silnejšie prepojenie medzi cieľmi a opatreniami a uviesť, či plánované opatrenia po ich dokončení budú dostatočné na splnenie cieľov, ·v plánoch manažmentu povodňových rizík poskytnúť odhady nákladov s riadnym vysvetlením zdrojov financovania opatrení, ·vysvetliť, ako sa navrhované opatrenia vyberajú a ako sa určuje ich priorita, ako sa napr. vážia rôzne faktory ovplyvňujúce výber (vrátane analýzy nákladov a prínosov, účinnosti a zmeny klímy), a zabezpečiť koordináciu s vnútroštátnou stratégiou adaptácie na zmenu klímy, ·zabezpečiť primerané odkazy medzi plánmi manažmentu povodňových rizík, oblasťami s potenciálne významnými povodňovými rizikami a mapami povodňového ohrozenia a povodňových rizík a zároveň zabezpečiť, aby boli sústavne k dispozícii všetkým zainteresovaným stranám a verejnosti v dostupnom formáte vrátane digitálneho formátu.

Švédsko (SE) Na základe zistení vyplývajúcich z druhých plánov manažmentu povodia sa Švédsku predovšetkým odporúča: ·zabezpečiť, aby environmentálne normy kvality boli dostupné a primerané pre všetky relevantné znečisťujúce látky špecifické pre konkrétne povodie, ·dosiahnuť pokrok v odôvodňovaní výnimiek ďalším vykonávaním súvisiacich hodnotení s doplňujúcimi údajmi a informáciami a znižovaním zostávajúcich stupňov neistoty, prijať všetky potrebné opatrenia na čo najväčšie zníženie počtu výnimiek pre nasledujúci cyklus, aby sa zabezpečilo včasné plnenie cieľov rámcovej smernice o vode, ·v prípade potreby zvážiť prípravu plánov riadenia stavov sucha, predovšetkým v správnych územiach povodia s miestnym javom sucha. Na základe zistení vyplývajúcich z prvých plánov manažmentu povodňových rizík sa Švédsku predovšetkým odporúča: ·v plánoch manažmentu povodňových rizík poskytnúť konkrétne a merateľné informácie o opatreniach vrátane odhadovaných nákladov a financovania a poskytnúť aj informácie o prioritnom usporiadaní opatrení a o metódach používaných na určovanie priorít, ·lepšie vyjadriť, ako sa potenciálne vplyvy zmeny klímy zvažovali v rámci druhého cyklu vrátane koordinácie s vnútroštátnou stratégiou adaptácie na zmenu klímy, ·posilniť koordináciu plánov manažmentu povodňových rizík a plánov manažmentu povodia.

Slovinsko (SI) Na základe zistení vyplývajúcich z druhých plánov manažmentu povodia sa Slovinsku predovšetkým odporúča: ·zlepšiť monitorovanie povrchových vôd sledovaním všetkých relevantných prvkov kvality vo všetkých kategóriách vody a dokončiť prípravu metód hodnotenia všetkých relevantných biologických prvkov kvality vo všetkých kategóriách vody, ·jasne rozlišovať medzi určovaním výrazne zmenených vodných útvarov a uplatňovaním výnimiek; využívanie výnimiek podľa článku 4 ods. 7 založiť na dôkladnom hodnotení všetkých krokov, ako sa to vyžaduje v rámcovej smernici o vode, ·zabezpečiť vykonávanie opatrení na riešenie problému hydromorfologických tlakov, v prípade potreby preskúmaním povolení/koncesií a vyčleňovaním potrebných zdrojov. Na základe zistení vyplývajúcich z prvých plánov manažmentu povodňových rizík sa Slovinsku predovšetkým odporúča: ·lepšie vysvetliť a zdokumentovať postup určovania cieľov; vypracovať konkrétne a merateľné ciele, ktorých plnenie by sa dalo overiť, ·v plánoch manažmentu povodňových rizík uviesť a vysvetliť základné údaje pre vykonávanie opatrení, ktoré sa použijú pri monitorovaní dosiahnutého pokroku, ·zabezpečiť primerané odkazy medzi plánmi manažmentu povodňových rizík, oblasťami s potenciálne významnými povodňovými rizikami a mapami povodňového ohrozenia a povodňových rizík a zároveň zabezpečiť, aby boli sústavne k dispozícii všetkým zainteresovaným stranám a verejnosti v dostupnom formáte vrátane digitálneho formátu; v plánoch manažmentu povodňových rizík uviesť výsledky aktívneho zapojenia zainteresovaných strán do prípravy plánu manažmentu povodňových rizík a výsledky verejných konzultácií, ·zabezpečiť koordináciu s vnútroštátnou stratégiou adaptácie na zmenu klímy.

Slovensko (SK) Na základe zistení vyplývajúcich z druhých plánov manažmentu povodia sa Slovensku predovšetkým odporúča: ·stanoviť referenčné podmienky pre všetky typy prvkov kvality, predovšetkým pre prvky hydromorfologickej kvality, a zlepšiť hodnotenie tlakov a vplyvov, ·dokončiť rámec monitorovania potrebný na navrhovanie účinných programov opatrení, ·merania prioritných látok s výsledkami menšími ako limit kvantifikácie spracovávať postupom uvedeným v článku 5 smernice Komisie 2009/90/ES, ·využívanie výnimiek podľa článku 4 ods. 7 založiť na dôkladnom hodnotení všetkých krokov, ako sa to vyžaduje v rámcovej smernici o vode, ·zabezpečiť, aby opatrenia uvádzané pre jednotlivé látky, ktoré spôsobujú zhoršenie stavu, boli dostatočné na splnenie cieľov rámcovej smernice o vode; uplatňovať a prehľadne oznamovať opatrenia na zníženie emisií prioritných nebezpečných látok. Na základe zistení vyplývajúcich z prvých plánov manažmentu povodňových rizík sa Slovensku predovšetkým odporúča: ·vypracovať konkrétne a merateľné ciele plánu manažmentu povodňových rizík, ako aj prepojenia s opatreniami, ktoré ukážu, ako sa ciele plánu manažmentu povodňových rizík dosiahnu vykonávaním opatrení. Určiť by sa mali základné údaje, ·v plánoch manažmentu povodňových rizík uvádzať opatrenia prehľadnejšie, ·v pláne manažmentu povodňových rizík zdôrazniť informácie o verejných konzultáciách a zapojení zainteresovaných strán.